CELEX: 62007FJ0027
Language: bg
Date: 2007-12-13
Title: Решение на Съда на публичната служба (втори състав) от 13 декември 2007 г. # Asa Sundholm срещу Комисия на Европейските общности. # Публична служба - Длъжностни лица - Член 233 EO. # Дело F-27/07.

РЕШЕНИЕ НА СЪДА НА ПУБЛИЧНАТА СЛУЖБА (втори състав)
      13 декември 2007 година
      Дело F-27/07
      Asa Sundholm
      срещу
      Комисия на Европейските общности
      „Публична служба — Длъжностни лица — Оценка — Доклад за развитие на кариерата — Процедура за оценяване за 2001/2002 г. — Отсъствие по здравословни причини — Изпълнение на решение на Първоинстанционния съд — Член 233 ЕО“
      Предмет: Жалба, подадена на основание членове 236 ЕО и 152 AE, с която г‑жа Sundholm иска отмяна на решението на Комисията от 2 юни
         2006 г., с което се приема докладът за развитието на кариерата ѝ за периода от 1 юли 2001 г. до 31 декември 2002 г. в изпълнение
         на Решение на Първоинстанционния съд от 20 април 2005 г. по дело Sundholm/Комисия (T‑86/04, непубликувано в Recueil).
      
      Решение: Отхвърля жалбата. Всяка от страните понася направените от нея съдебни разноски.
      
      Резюме
      1.      Длъжностни лица — Атестиране — Доклад за развитие на кариерата — Съдебен контрол — Граници 
      (член 43 от Правилника за длъжностните лица)
      2.      Длъжностни лица — Атестиране — Доклад за развитие на кариерата — Задължение за мотивиране — Обхват
      (член 43 от Правилника за длъжностните лица)
      1.      Първоинстанционният съд не е компетентен да замести със своя преценката на лицата, на които е възложено да оценяват как атестираното
         лице изпълнява длъжността си. Всъщност общностните институции разполагат с широко право на преценка за оценяване на изпълнението
         на своите длъжностни лица. Ценностните оценки за длъжностните лица в докладите за развитие на кариерата не подлежат на съдебен
         контрол, който се упражнява единствено върху евентуално неспазване на формата, върху явни фактически грешки, опорочаващи преценките
         на администрацията, както и върху евентуална злоупотреба с власт.
      
      (вж. точка 39)
      Позоваване на:
      Първоинстанционен съд — 13 юли 2006 г., Andrieu/Комисия, T‑285/04, Recueil FP, стр. I‑A‑2‑161 и II‑A‑2‑775, точка 99; 12 септември
         2007 г., Combescot/Комисия, T‑249/04, Сборник СПС, стр. I‑A‑2‑0000 и II‑A‑2‑0000, точка 78
      
      2.      В определени случаи мотивите на доклада за развитие на кариерата трябва да бъдат изготвени особено грижливо, по-специално
         когато апелативният оценяващ се отклонява от препоръките на съвместната комисия по оценяване, когато докладът за развитие
         на кариерата съдържа по-малко благоприятни преценки от тези в предходен доклад или когато изготвянето на посочения доклад
         е закъсняло и оценяващ вече не е висшестоящият, изпълнявал тази длъжност през периода, за който се извършва оценяването.
      
      (вж. точка 47)
      Позоваване на:
      Първоинстанционен съд — 30 септември 2004 г., Ferrer de Moncada/Комисия, T‑16/03, Recueil FP, стр. I‑A‑261 и II‑1163, точки
         49, 50, 53 и 54; Combescot/Комисия, посочено по-горе, точка 84